544.010 - Ordinaziun executiva tar la lescha introductiva tar las leschas federalas davart l'assicuranza da vegls e survivents e davart l'assicuranza d'invaliditad (LItLAVS/LAI)    544.010   Ordinaziun executiva tar la lescha introductiva tar las  leschas federalas davart l'assicuranza da vegls e survivents  e davart l'assicuranza d'invaliditad1) (LItLAVS/LAI)  dals 28-05-1993 (versiun dals 01-01-2015)  sa basond sin l'art. 15 al. 3 da la constituziun chantunala2) e sin l'art. 18 da la lescha  introductiva3) tar las leschas federalas davart l'assicuranza da vegls e survivents 4) e  davart l'assicuranza d'invaliditad5) (LItLAVS/LAI)  relaschà da la regenza ils 12 d'avrigl 1994  1. L'institut d'assicuranza sociala dal chantun Grischun  Art.  1 Incumbensas 1 A  l'institut  d'assicuranza  sociala  dal  chantun  Grischun  surdat  il  chantun  las  suandantas ulteriuras incumbensas: a) l'execuziun  da  la  lescha  davart  prestaziuns  supplementaras  chantunalas  tar   l'assicuranza da vegls, survivents ed invalids6); b) la gestiun da la cassa da cumpensaziun per famiglias dal chantun Grischun; c) la controlla davart l'observaziun da l'obligaziun d'avair in'assicuranza e davart   l'infurmaziun dals patruns.  Art.  2 Reglament 1 La regenza relascha il  reglament davart  l'organisaziun da l'institut  d'assicuranza  sociala, uschenavant che las prescripziuns da la confederaziun permettan quai anc.  1) remartga  da  la  cumissiun  da  redacziun:  las  indicaziuns  davart  las  persunas,  davart  las  funcziuns e davart las professiuns en questa lescha sa refereschan ad omaduas schlattainas  2) en la nova CC art. 32 al. 1; DG 110.100 3) DG 544.100 4) CS 831.10 5) CS 831.20 6) DG 544.300  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/544.300/rm http://db.clex.ch/link/Bund/831.20/rm http://db.clex.ch/link/Bund/831.10/rm https://www.gr-lex.gr.ch/data/544.100/rm   544.010    Art.  3 * …  Art.  4 2. deliberaziun 1 Tar  la  tractativa a  bucca vegn la  deliberaziun per  regla  fatga cun ina votaziun  averta. Sche almain in commember pretenda quai, vegn votà per scrutini. 2 Per la deliberaziun ston esser preschents tschintg commembers da la cumissiun  administrativa. Per ina deliberaziun valaivla basegni il consentiment da la maioritad  dals votants. En cas da paritad da las vuschs decida il president. 3 Conclus pon er vegnir prendids sin la via dal consentiment en scrit, premess ch'in   commember na pretendia betg la tractativa a bucca. Las prescripziuns da la tractativa  a bucca valan confurm al senn.  Art.  5 Persunal 1 En cas da classificaziuns e da creaziuns da plazzas da lavur sto vegnir consultà  l'uffizi  da  persunal.  Tar  collavuraturs  da  l'uffizi  da  la  AI  sto  vegnir  dumandada  l'approvaziun da l'autoritad federala cumpetenta. 2 Disposiziuns e conclus da natira dal dretg dal persunal ston vegnir preparads da  l'uffizi da persunal.  Art.  6 Filiala 1 La vischnanca elegia il manader da la filiala e ses substitut, e quai cun resalva da  l'approvaziun da la direcziun. 2 Nua ch'igl è avant maun ina chanzlia communala duai – sche pussaivel – quella  vegnir designada sco filiala. En mintga cas duain esser avant maun las premissas  necessarias per ademplir las incumbensas confurm a l'urden. 3 Il manader da la cassa da cumpensaziun ha il dretg da dar directivas a las filialas   communalas en il rom da las disposiziuns legalas.  Art.  7 Manaders da filiala fallibels 1 Sch'in  manader  d'ina  filiala  n'ademplescha  betg  u  sch'el  n'ademplescha  betg  endretg  las  incumbensas  ch'èn  vegnidas  surdadas  ad  el,  po  la  cumissiun  administrativa pretender sia relaschada.  Art.  8 Supplements 1 A las vischnancas vegnan pajads supplements per manar las filialas. In dretg exista  mo, sche la filiala vegn manada en moda raziunala e confurma a l'urden. 2 L'autezza dals supplements fixescha la cumissiun administrativa mintga onn tenor  basegn.  2       544.010   2. Differentas disposiziuns  Art.  9 Organ da controlla 1 Per controllar las filialas ed ils patruns vegn stgaffì in organ da controlla intern. 2 Cun las controllas dals patruns pon er vegnir incumbensads organs da controlla   externs.  Art.  10 Publicaziuns 1 Communicaziuns, ordinaziuns e directivas da l'institut d'assicuranza sociala e da  las filialas ston vegnir publitgadas en il fegl uffizial dal chantun ed en autra moda   adequata. Cun la publicaziun daventan ellas liantas per mintgin.  Art.  11 Relasch da contribuziuns 1 Dumondas da relasch da contribuziuns ston vegnir inoltradas a la filiala al lieu da  domicil. La vischnanca ha da trametter a la cassa da cumpensaziun immediatamain  la dumonda ensemen cun sia posiziun.  Art.  11a * Utilisaziun dal numer d'assicuranza 1 Per ademplir lur incumbensas legalas han ils posts da servetsch da l'administraziun  chantunala e l'assicuranza d'edifizis dal Grischun il dretg da duvrar sistematicamain  il numer d'assicuranza.  3. Disposiziuns finalas  Art.  12 Midada da relaschs1)  Art.  13 Aboliziun da relaschs 1 Cun l'entrada en vigur da questa ordinaziun vegnan abolidas tut las disposiziuns  che stattan en cuntradicziun cun ella, spezialmain: a) l'ordinaziun executiva tar la lescha federala davart  l'assicuranza da vegls e    survivents dals 26 da november 19472); b) l'ordinaziun executiva tar la lescha federala davart l'assicuranza d'invaliditad   dals 21 da november 19593).  1) Las midadas dal dretg vertent na vegnan betg inditgadas. 2) DG 544.110 3) DG 544.460   3   https://www.gr-lex.gr.ch/data/544.460/rm https://www.gr-lex.gr.ch/data/544.110/rm   544.010    Art.  14 Entrada en vigur 1 Questa ordinaziun entra en vigur ensemen cun la lescha introductiva tar las leschas  federalas  davart  l'assicuranza  da  vegls  e  survivents  e  davart  l'assicuranza  d'invaliditad4).  4) messa en vigur cun CR dals 5 da fanadur 1994 per il 1. da schaner 1995  4       544.010   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 28-05-1993 01-01-1995 relasch emprima versiun - 26-10-2010 01-12-2010 Art. 11a integraziun - 16-12-2014 01-01-2015 Art. 3 aboliziun 2014-036   5     544.010    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 28-05-1993 01-01-1995 emprima versiun - Art. 3 16-12-2014 01-01-2015 aboliziun 2014-036 Art. 11a 26-10-2010 01-12-2010 integraziun -  6     	1. L'institut d'assicuranza sociala dal chantun Grischun 	Art. 1 Incumbensas 	Art. 2 Reglament 	Art. 3 * … 	Art. 4 2. deliberaziun 	Art. 5 Persunal 	Art. 6 Filiala 	Art. 7 Manaders da filiala fallibels 	Art. 8 Supplements  	2. Differentas disposiziuns 	Art. 9 Organ da controlla 	Art. 10 Publicaziuns 	Art. 11 Relasch da contribuziuns 	Art. 11a * Utilisaziun dal numer d'assicuranza  	3. Disposiziuns finalas 	Art. 12 Midada da relaschs) 	Art. 13 Aboliziun da relaschs 	Art. 14 Entrada en vigur   		2021-04-13T17:46:22+0200 	"7001 Chur" 	"Gesetzessammlung Kanton Graubünden"